# **ОТЧЕТ**

**ЗА ДЕЙНОСТТА**

**НА НАРОДНО ЧИТАЛИЩЕ ”ФАКЕЛ-1920”**

**ГР.СОФИЯ ПРЕЗ 2019 г.**

През 2019 г. Народно Читалище ”Факел - 1920” продължи да удовлетворява културните и информационни потребности на жителите на квартала, чрез осъществяване на следните читалищни дейности:

1. **БИБЛИОТЕКА :**

През 2019 година библиотеката при Читалище „Факел-1920” продължи да предлага библиотечни и информационни услуги. В настоящия момент разполагаме с 6779 библиотечни документи и 183 читатели от различни възрастови групи.

* Обслужване на читатели от различни възрастови групи

Най – чести потребители на библиотечните услуги са предимно възрастни хора свикнали да четат книги. Благодарение на набавените чрез спечелен проект финансиран от Министерство на културата нови заглавия на нашумели автори се увеличи интереса на читателите към книгите и библиотката.

* Справочно – библиографска и информационна работа

Традиционните справки, които се изпълняват ежедневно.

Подреждат се витрини и кътове за значими дати и събития. Информационни срещи за деня на Европа – 9 май.

Витрини посветени на годишнини от рождението както на български, така и на чужди автори.

Продължават да се предоставят справки по интернет, които са много полезни за възрастните жители на квартала, защото те нямат у дома компютри и интернет. Много от безработните се възползват и получават информация за свободни работни места и кандидатстват онлайн.

* Масова работа с читатели

Организиране на групови четения и обсъждане на книги. Информационни срещи за популяризиране на услугите, които предлага библиотеката и на спечеления проект за обогатяване на фонда с нови книги.

* Комплектуване и организиране на библиотечния фонд

Една от основните дейности на библиотеката при Народно читалище „Факел-1920” гр. София е комплектуване на библиотечния фонд. Министерство на културата подкрепи финансово с 680 лв. библиотеката по Програма „Българските библиотеки – съвременни центрове за четене и информираност” 2019 г. за закупуването на 60 книги, от които 12 от български автори и 48 от чужди автори издадени от 24 издателства. Не срещнахме никакви трудности и в срок до 8 ноември 2019 г. бяха закупени посочените в Приложение 2 от проекта книги.

Спазихме и условието от едно издателство броя на книгите да не

надвишава 10% от общия брой заглавия.

В резултат на проекта обогатихме библиотечния фонд с 60 книги, спазвайки изискването 12 от тях са от български автори и 48 от чужди автори на стойност 765,39 лв., които са библиотечно обработени.

* Читателите от отдела за възрастни имат на разположение желаните от тях нови книги. Беше направена изложба на придобитите по проекта книги и на видно място бе отбелязано, че книгите са закупени по Програма „Българските библиотеки – съвременни центрове за четене и информираност” 2019 г. с финансови средства от Министерство на културата. На фейсбук страницата на читалището беше представен проекта, финансиращата програма, дейностите и постигнатите резултати.
* Обогатяването на фонда на библиотеката с нови книги доведе до затвърждаване на положителното отношение на местната общност към библиотеката.

Библиотеката получава дарения, които обогатяват библиотечния ни фонд.

**2.ХУДОЖЕСТВЕНО – ТВОРЧЕСКА ДЕЙНОСТ**

През 2019 г. към Читалище “Факел-1920” продължиха да развиват дейност следните художествени колективи и клубове по интереси:

* Танцова формация „Опни па тропни”
* Театрален състав „Бал Замани”
* Квартет „Слава”
* Клуб „Паневритмия” – 3 групи с ръководители: Гергана Спасова, Румен Бакалов, Виолетка Тенева
* Клуб „Застъпничество, набиране на средства и разработване на проекти”

**Изяви на самодейците на НЧ „Факел-1920” през 2018г.**

1. Участие на танцова формация „Опни па тропни” към НЧ „Факел-1920” в концерт в  гр. Керамоти, Гърция в периода 09-11 март 2019г.

2. Участие на танцова формация „Опни па тропни” към НЧ „Факел-1920” във Фестивал „Гергьовско веселие” в Кремиковци на 06.05.2019г.

3. Участие на танцова формация „Опни па тропни” към НЧ „Факел-1920” във Фестивал „Шопски наниз”  в Костинброд на 16.05.2019г. и са спечелили 2ро място.

4. Участие на танцова формация „Опни па тропни” към НЧ „Факел-1920” в концерт по случай 24-ти май в Южния парк на 18.05.2019г.

5. Танцова формация „Опни па тропни“ към НЧ „Факел – 1920” изнесе два концерта за българската общност в Албания в периода 13-15 юли 2019.  Бяха представени народни танци и песни от различни фолклорни области на България. Събитието бе организирано от дружеството „Българите в Албания“ със съдействието на посолството на България в Тирана. Председателят на дружеството Гъзим Курти благодари на танцовата формация, че с изпълненията си е възродила българския дух сред сънародниците ни в Албания. Концертът завърши с голямо българско хоро.

6. В навечерието на 1-ви ноември - Деня на народните будители, Танцова формация „Опни па тропни“ към НЧ „Факел–1920”, гр. София изнесе концерт в Старчески Дом "Банкя".

7. Участие на Квартет „Слава” към НЧ „Факел-1920” по случай 20 годишнина на  НЧ  „Св. Георги Победоносец-1999” , гр.София  на 11.11.2019 г. в Централният Военен Клуб.

8. Квартет „Слава” при НЧ „Факел-1920” взе участие в Националния празник на Румъния на 1декември в гр. Калафат. Нашите партньори от Румъния изказаха специални благодарности на ръководството на читалището за участието на Квартет „Слава” в този значим за тях ден – Деня на обединението.

Информационни табла на витрината на читалището изготвени от Театрален състав „Бал Замани”:

- информация за Драз махала

- Еньовден

- 1ви ноември – Деня на народните будители

**3.МАТЕРИАЛНА БАЗА И ДРУГИ ДЕЙНОСТИ**

Читалището разполага с разгърната застроена площ 155 кв.м., от които за салон -107 кв.м. и библиотека 48 кв.м. Собствеността на читалището е обществено – публична. Салонът се използва за учебни цели, тържества и презентация на продукти.

**Помещенията на читалището се нуждаят от основен вътрешен ремонт.**

Читалището организира провеждането на всички значителни културни събития и празници – Трети март ; Деня на съединението, Деня на народните будители, Коледните и Новогодишни празници.